เปิดประสบการณ์เยาวชนไทย โครงการ Southeast Asia Youth Leadership 2016
วีโอเอ สัมภาษณ์ 2 ตัวแทนเยาวชนไทยโครงการผู้นำเยาวชนเอเชียตะวันออกเฉียงใต้ ที่ได้รับคัดเลือกเดินทางเข้าค่ายกิจกรรมและใช้ชีวิตร่วมกับเยาวชนหลายสิบคนจากประเทศในภูมิภาคเอเชียอาคเนย์ที่สหรัฐอเมริการวมทั้งสัมผัสเรียนรู้วิถีชีวิตชาวอเมริกันไปพร้อมกันๆ
หรือ 'ใบตอง' และ 'แหวว' สองตัวแทนจากประเทศไทยเดินทางเยี่ยมชมการทำงานในห้องออกอากาศ สำนักข่าว Voice of America ที่กรุงวอชิงตัน ร่วมกับเยาวชนจากหลายประเทศใน ประจำปี 2016 โครงการนี้สนับสนุนโดยกระทรวงการต่างประเทศสหรัฐฯ ที่เปิดรับสมัครและคัดเลือกเยาวชนจากประเทศในภูมิภาคเอเชียอาคเนย์ และพี่เลี้ยง ทั้งหมด 60 คน เดินทางเข้าค่าย จัดกิจกรรม และใช้ชีวิตร่วมกันในสหรัฐอเมริกา เป็นเวลาราวๆ 4 สัปดาห์ เพื่อเรียนรู้และแลกเปลี่ยน วัฒนธรรมประสบการณ์ระหว่างกัน นภากรณ์หรือ ใบตอง นักเรียนชั้นมัธยมศึกษาปีที่ 5 จากโรงเรียนสตรีนนทบุรี ให้สัมภาษณ์กับ วีโอเอ ภาคภาษาไทย ถึงการได้รับคัดเลือกให้เดินทางเข้าร่วมโครงการในครั้งนี้ว่าเป็นหนึ่งในประสบการณ์ที่ดีที่สุดในชีวิต เช่นเดียวกับ จารุณี จรัสเรืองชัย ที่เดินทางเข้าร่วมโครงการในฐานะพี่เลี้ยงของเยาวชนจากประเทศไทยทั้ง 5 คน บอกว่า โครงการนี้คือเวทีพัฒนาความคิดและมุมมองของเยาวชนจากทุกประเทศได้อย่างดีเยี่ยม ในปีนี้มีเยาวชนไทยทั้งหมด 5 คนที่ได้เข้าร่วมโครงการ ซึ่งพวกเขานอกจากจะได้สัมผัสประสบการณ์ล้ำค่าผ่านกิจกรรมร่วมกับเยาวชนเพื่อนบ้านในเอเชียตะวันออกเฉียงใต้แล้ว ยังได้สัมผัสวิถีชีวิตชาวอเมริกันอย่างใกล้ชิดจากการได้พักอาศัยกับครอบครัวชาวอเมริกันและการใช้ชีวิตเป็นส่วนหนึ่งของชุมชนในแถบที่พักอาศัยในรัฐอิลลินอยส์ การเรียนและกิจกรรมในโครงการ ที่มุ่งเน้นการเพิ่มพูนทักษะการเป็นผู้นำ การทำงานเป็นทีม และการเปิดทัศนคติ มีส่วนสร้างแรงบันดาลใจให้เยาวชนได้พัฒนาตัวเองได้มากขึ้น โครงการค่ายผู้นำเยาวชนเอเชียตะวันออกเฉียงใต้ หรือ South East Asia Youth Leadership รับสมัครเยาวชนอายุระหว่าง 15-17 ปีจาก 10 ประเทศในเอเชียอาคเนย์ เดินทางมาเข้าร่วมโครงการเป็นประจำทุกปี เพื่อเป็นส่วนหนึ่งในการเพิ่มพูนและเปิดประสบการณ์ใหม่ในต่างแดนให้กับเยาวชน รวมไปถึงการสัมผัส แลกเปลี่ยนเรียนรู้วัฒนธรรมและมิตรภาพระหว่างกันได้มากขึ้น